CELEX: 62015TB0235(01)
Language: el
Date: 2016-05-23 00:00:00
Title: Υπόθεση T-235/15 R: Διάταξη του Προέδρου του Γενικού Δικαστηρίου της 23ης Μαΐου 2016 — Pari Pharma κατά ΕMA [«Ασφαλιστικά μέτρα — Πρόσβαση στα έγγραφα — Κανονισμός (ΕΚ) 1049/2001 — Έγγραφα ευρισκόμενα στην κατοχή του EMA τα οποία αφορούν πληροφορίες παρασχεθείσες από επιχείρηση στο πλαίσιο της αιτήσεώς της για άδεια κυκλοφορίας φαρμάκου — Διάταξη περί αναστολής εκτελέσεως της αποφάσεως χορηγήσεως σε τρίτον προσβάσεως στα έγγραφα — Αίτηση ανακλήσεως — Μη μεταβολή των περιστάσεων — Άρθρο 159 του Κανονισμού Διαδικασίας του Γενικού Δικαστηρίου»]

18.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/39
            
         Διάταξη του Προέδρου του Γενικού Δικαστηρίου της 23ης Μαΐου 2016 — Pari Pharma κατά ΕMA
   (Υπόθεση T-235/15 R)
   ([«Ασφαλιστικά μέτρα - Πρόσβαση στα έγγραφα - Κανονισμός (ΕΚ) 1049/2001 - Έγγραφα ευρισκόμενα στην κατοχή του EMA τα οποία αφορούν πληροφορίες παρασχεθείσες από επιχείρηση στο πλαίσιο της αιτήσεώς της για άδεια κυκλοφορίας φαρμάκου - Διάταξη περί αναστολής εκτελέσεως της αποφάσεως χορηγήσεως σε τρίτον προσβάσεως στα έγγραφα - Αίτηση ανακλήσεως - Μη μεταβολή των περιστάσεων - Άρθρο 159 του Κανονισμού Διαδικασίας του Γενικού Δικαστηρίου»])
   (2016/C 260/49)
   Γλώσσα διαδικασίας: η αγγλική
   
      Διάδικοι
   
   
      Αιτούσα: Pari Pharma GmbH (Starnberg, Γερμανία) (εκπρόσωποι: M. Epping και W. Rehmann, δικηγόροι)
   
      Καθού: Ευρωπαϊκός Οργανισμός Φαρμάκων (εκπρόσωποι: T. Jabłoński, N. Rampal Olmedo, A. Spina, A. Rusanov και S. Marino)
   
      Παρεμβαίνουσα υπέρ του καθού: Novartis Europharm Ltd (Camberley, Ηνωμένο Βασίλειο) (εκπρόσωπος: C. Schoonderbeek, δικηγόρος)
   
      Αντικείμενο
   
   Αίτηση βάσει του άρθρου 159 του Κανονισμού Διαδικασίας του Γενικού Δικαστηρίου με σκοπό την ανάκληση της διατάξεως της 1ης Σεπτεμβρίου 2015, Pari Pharma κατά EMA (T-235/15 R, EU:T:2015:587), η οποία ανέστειλε την εκτέλεση της αποφάσεως ΕΜΑ/271043/2015 του EMA, της 24ης Απριλίου 2015, με την οποία χορηγήθηκε σε τρίτον, δυνάμει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43), η πρόσβαση σε ορισμένα έγγραφα που περιέχουν πληροφορίες τις οποίες παρέσχε επιχείρηση στο πλαίσιο της αιτήσεώς της για τη χορήγηση άδειας κυκλοφορίας του φαρμάκου Vantobra στην αγορά.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει την αίτηση ανακλήσεως της διατάξεως της 1ης Σεπτεμβρίου 2015, Pari Pharma κατά ΕΜΑ (T-235/15 R, EU:T:2015:587).
            
         
               2)
            
            
               Επιφυλάσσεται ως προς τα δικαστικά έξοδα.